            

ਮਾਈ ਭਾਗੋ ਇਸਤਰੀ ਸਸ਼ਕਤੀਕਰਨ ਸਕੀਮ

ਸਹਿਕਾਰਤਾ ਰਾਹੀਂ ਔਰਤਾਂ ਦਾ ਸਸ਼ਕਤੀਕਰਨ

ਇਹ ਸਕੀਮ ਪੰਜਾਬ ਦੇ ਇਤਿਹਾਸ ਦੀ ਉਸ ਮਹਾਨ ਵੀਰਾਗਣਾਂ ਮਾਈ ਭਾਗੋ ਦੀ ਪ੍ਰੇਰਨਾ ਨਾਲ ਸ਼ੁਰੂ ਕੀਤੀ ਗਈ ਹੈ,ਜੋ ਸਿੱਖ ਇਤਿਹਾਸ ਵਿੱਚ 40 ਮੁਕਤਿਆਂ ਲਈ ਇਕ ਪ੍ਰੇਰਨਾ ਸਰੋਤ ਬਣੇ। ਉਨ੍ਹਾਂ ਨੂੰ ਸ਼ਕਤੀ ਅਤੇ ਆਸਥਾ ਦੇ ਪ੍ਰਤੀਕ ਵਜੋਂ ਜਾਣਿਆ ਜਾਂਦਾ ਹੈ।

**ਉਦੇਸ਼ :**

ਇਹ ਸਕੀਮ ਖਾਸ ਕਰ ਕੇ ਪੇਂਡੂ ਇਲਾਕਿਆਂ ਵਿੱਚ ਔਰਤਾਂ ਨੂੰ ਵਿਅਕਤੀਗਤ/ਇਕੱਲੇ ਤੌਰ ਤੇ ਜਾਂ ਇਕੱਠੇ ਤੌਰ ਤੇ ਗਰੁੱਪ ਵਜੋਂ ਸੰਗਠਿਤ ਕਰਦੀ ਹੈ। ਇਸ ਸਕੀਮ ਦਾ ਮਕਸਦ ਔਰਤਾਂ ਨੂੰ ਉਨ੍ਹਾਂ ਦੀ ਸੁਵਿਧਾ ਮੁਤਾਬਿਕ ਸਿਖਲਾਈ ਦੇ ਕੇ, ਸੁਖਾਵੇਂ ਢੰਗ ਨਾਲ ਕਰਜਾ ਦੇ ਕੇ ਅਤੇ ਸਹਾਇਤਾ ਪ੍ਰਦਾਨ ਕਰ ਕੇ ਉਨ੍ਹਾਂ ਨੂੰ ਮਜ਼ਬੂਤ ਕਰਨਾ ਹੈ। ਇਹ ਸਕੀਮ ਰਾਜ ਪੱਧਰੀ ਸਹਿਕਾਰੀ ਸੰਸਥਾਵਾਂ ਦੀ ਮਦਦ ਨਾਲ ਉੱਦਮੀ ਔਰਤਾਂ ਨੂੰ ਕੱਚੇ ਮਾਲ ਦੀ ਸਪਲਾਈ ਅਤੇ ਤਿਆਰ ਮਾਲ ਦੀ ਵਾਪਸੀ ਲਈ ਇਕ ਕੜੀ ਦਾ ਕੰਮ ਵੀ ਕਰਦੀ ਹੈ। ਸਵੈ ਰੋਜ਼ਗਾਰ ਵਾਲੀਆਂ ਇਸਤਰੀਆਂ ਵਲੋਂ ਤਿਆਰ ਕੀਤੇ ਮਾਲ ਦੇ ਮੰਡੀਕਰਨ ਨੂੰ ਸਹਿਕਾਰੀ ਸਭਾਵਾਂ, ਮਿਲਕਫੈੱਡ ਅਤੇ ਮਾਰਕਫੈੱਡ ਵਰਗੇ ਰਾਜ ਪੱਧਰੀ ਅਦਾਰਿਆਂ ਦੇ ਸਹਿਯੋਗ ਨਾਲ ਯਕੀਨੀ ਬਣਾਏਗੀ। ਇਹ ਸਕੀਮ ਖਾਦੀ ਤੇ ਗਰਾਮ ਉਦਯੋਗ ਬੋਰਡ/ਕੇ ਵੀ ਆਈ ਸੀ, ਨਾਬਾਰਡ ਅਤੇ ਮਹਿਲਾ ਕੋਸ਼ ਵਰਗੀਆਂ ਰਾਜ ਅਤੇ ਕੇਂਦਰੀ ਸੰਸਥਾਵਾਂ ਤੋਂ ਸਹਾਇਤਾ, ਗਰਾਂਟਾਂ ਅਤੇ ਸਬਸਿਡੀਆਂ ਵੀ ਮੁਹੱਈਆ ਕਰਵਾਏਗੀ।

**ਕਾਰਜ ਯੋਜਨਾ :**

* ਪ੍ਰਾਇਮਰੀ ਖੇਤੀਬਾੜੀ ਸਹਿਕਾਰੀ ਸਭਾਵਾਂ (ਪੈਕਸ) ਮਹਿਲਾਵਾਂ ਦੇ ਸਸ਼ਕਤੀਕਰਨ ਦੀ ਸਕੀਮ ਦਾ ਧੁਰਾ ਹਨ। ਪੰਜਾਬ ਵਿਚ ਕੁੱਲ 3543 ਖੇਤੀਬਾੜੀ ਸਹਿਕਾਰੀ ਸਭਾਵਾਂ ਹਨ ਅਤੇ ਹਰੇਕ ਸਭਾ ਦੇ ਕਾਰਜ ਖੇਤਰ ਵਿੱਚ ਇਕ ਤੋਂ ਚਾਰ ਪਿੰਡ ਪੈਂਦੇ ਹਨ। ਇਹਨਾਂ ਸਹਿਕਾਰੀ ਸਭਾਵਾਂ ਕੋਲ ਆਪਣੀਆਂ ਇਮਾਰਤਾਂ ਹਨ ਜਿਨ੍ਹਾਂ ਵਿੱਚ ਦਫਤਰ ਤੋਂ ਇਲਾਵਾ 200-500 ਮੀਟਰਿਕ ਟਨ ਦੀ ਸਮਰਥਾ ਵਾਲੇ ਗੋਦਾਮ ਵੀ ਹਨ। ਇਨ੍ਹਾਂ ਇਮਾਰਤਾਂ ਦਾ ਇਕ ਹਿੱਸਾ ਮਹਿਲਾਵਾਂ ਲਈ ਦਫਤਰ, ਸਿਖਲਾਈ ਅਤੇ ਕਾਰੋਬਾਰ ਲਈ ਵਰਤਿਆ ਜਾ ਸਕਦਾ ਹੈ।
* ਸੁਸਾਇਟੀ ਦਾ ਇੰਚਾਰਜ ਨਿਰੀਖਕ ਅਤੇ ਸਭਾ ਦਾ ਸਕੱਤਰ,ਜੋ ਪਿੰਡਾਂ ਦੀਆਂ ਮਹਿਲਾਵਾਂ ਨਾਲ ਮਿਲ ਕੇ ਗਰੁੱਪ ਤਿਆਰ ਕਰੇਗਾ ਅਤੇ ਉਨ੍ਹਾਂ ਦਾ ਕੰਮ ਕਾਰ ਸ਼ੁਰੂ ਕਰੇਗਾ। ਇਹ ਗਰੁੱਪ ਤਿਆਰ ਕਰਨ ਦਾ ਸਿਲਸਿਲਾ ਸਮਾਜ ਦੇ ਵੱਖ-ਵੱਖ ਵਰਗਾਂ ਉਪਰ ਨਿਰਭਰ ਕਰੇਗਾ। ਮੁੱਢਲੇ ਤੌਰ ਤੇ 7-10 ਮਹਿਲਾਵਾਂ ਦਾ ਗਰੁੱਪ ਬਣਾਇਆ ਜਾ ਸਕਦਾ ਹੈ, ਜੋ ਇਹ ਖੇਤੀ ਸਹਿਕਾਰੀ ਸਭਾ ਤੋਂ ਮਾਲੀ ਸਹਾਇਤਾ ਮੰਗੇਗਾ। ਇਹ ਮਹਿਲਾਵਾਂ ਸਹਿਕਾਰੀ ਸਭਾਵਾਂ ਦੀਆਂ ਆਰਜ਼ੀ ਮੈਂਬਰ ਹੋਣਗੀਆਂ। ਪਰ ਸਹਿਕਾਰੀ ਸਭਾ ਇਨ੍ਹਾਂ ਗਰੁੱਪਾਂ ਦੇ ਕਾਰੋਬਾਰ ਲਈ ਇਕ ਸਹਾਇਕ ਸੰਸਥਾ ਦੀ ਭੂਮਿਕਾ ਅਦਾ ਕਰੇਗੀ।
* ਆਮਦਨ ਜੁਟਾਉਣ ਲਈ ਪਿੰਡ ਪੱਧਰ ਤੇ ਗਤੀਵਿਧੀਆਂ ਚਲਾਈਆਂ ਜਾਣਗੀਆਂ। ਇਲਾਕੇ ਦੇ ਲਿਹਾਜ ਨਾਲ ਇਹ ਗਤੀਵਿਧੀਆਂ ਸ਼ੁਰੂ ਕੀਤੀਆਂ ਜਾਣਗੀਆਂ ਅਤੇ ਪਹਿਲਾਂ ਤੋਂ ਹਰ ਪਿੰਡ ਚ ਚੱਲ ਰਹੀਆਂ ਗਤੀਵਿਧੀਆਂ ਨੂੰ ਹੋਰ ਮਜਬੂਤ ਕੀਤਾ ਜਾਏਗਾ। ਇਸ ਸਕੀਮ ਹੇਠ ਲਿਖੀਆਂ ਗਤੀਵਿਧੀਆਂ ਚਲ ਰਹੀਆਂ ਹਨ ਅਤੇ ਹੋਰ ਵੀ ਚਲਾਈਆਂ ਜਾ ਸਕਦੀਆਂ ਹਨ।



* ਫੁਲਕਾਰੀ ਦਾ ਕੰਮ।
* ਕਟਾਈ, ਸਿਲਾਈ ਅਤੇ ਕਢਾਈ।                               
* ਬੁਣਾਈ ਤੇ ਕਰੋਸੀਏ ਦਾ ਕੰਮ।
* ਹੌਜਰੀ ਅਤੇ ਬੁਣਾਈ।
* ਗੰਡੋਇਆ ਤੋਂ ਕੰਪੋਸਟ ਖਾਦ ਤਿਆਰ ਕਰਨੀ।
* ਬਿਊਟੀ ਪਾਰਲਰ ਅਤੇ ਛੋਟੀਆਂ ਦੁਕਾਨਾਂ।
* ਖੁੰਬਾਂ ਦੀ ਕਾਸ਼ਤ, ਸ਼ਹਿਦ ਦੀਆਂ ਮੱਖੀਆਂ ਪਾਲਣਾ।
* ਪਾਪੜ ਵੜੀਆਂ, ਹਰ ਤਰ੍ਹਾਂ ਦਾ ਆਚਾਰ, ਮੁਰੱਬਾ,                                                 

ਚਵਨਪ੍ਰਾਸ ਅਤੇ ਚਟਨੀਆਂ ।

* ਸ਼ਹਿਦ,ਗੁਲਾਕੰਦ ਅਤੇ ਸ਼ਰਬਤ
* ਡੇਅਰੀ ਅਤੇ ਮੁਰਗੀ ਪਾਲਣ।
* ਪਸ਼ੂ ਖੁਰਾਕ ਅਤੇ ਮੁਰਗੀ ਦਾਣਾ ਤਿਆਰ ਕਰਨਾ।
* ਕਪੜੇ ਦੇ ਖਿਡਾਉਣੇ ਬਨਾਉਣਾ।
* ਫਲਾਂ ਤੇ ਸਬਜੀਆਂ ਦੀ ਪ੍ਰੋਸੈਸਿੰਗ।
* ਲਾਲ ਮਿਰਚ, ਹਲਦੀ ਅਤੇ ਗਰਮ ਮਸਾਲੇ ਦੀ ਪਿਸਾਈ ਅਤੇ ਡੱਬਾ ਬੰਦ ਕਰਨਾ।
* ਸਾਬਣ, ਸਰਫ ਅਤੇ ਫਿਨਾਈਲ ਬਣਾਉਣਾ।
* ਨੋਟ ਬੁੱਕ, ਕਾਪੀਆਂ ਅਤੇ ਰਜਿਸਟਰ ਬਣਾਉਣਾ।
* ਬੇਕਰੀ ਅਤੇ ਨਮਕੀਨ ਮਠਿਆਈਆਂ ਬਣਾਉਣਾ।
* ਮੋਮਬਤੀਆਂ ਬਣਾਉਣਾ।
* ਵੱਖ-2 ਤਰ੍ਹਾਂ ਦੇ ਬੈਗ ਬਣਾਉਣੇ।
* ਗੁਲਾਬ ਜਲ ਆਦਿ।
* ਇਸਤਰੀਆਂ ਦੇ ਇਹ ਗਰੁੱਪ ਕੇਂਦਰ ਸਰਕਾਰ ਦੀ ਸੰਗਠਤ ਬਾਲ ਵਿਕਾਸ ਸਕੀਮ ਤਹਿਤ ਆਂਗਨਵਾੜੀ ਬੱਚਿਆਂ ਨੂੰ ਖਾਣਾ ਅਤੇ ਦੁਪਹਿਰ ਦੇ ਖਾਣੇ ਦੀ ਸਕੀਮ ਤਹਿਤ ਸਕੂਲੀ ਬੱਚਿਆਂ ਨੂੰ ਖਾਣਾ ਤਿਆਰ ਕਰਕੇ ਵੀ ਦੇ ਸਕਦੀਆਂ ਹਨ।

ਮਹਿਲਾਵਾਂ ਇੱਕਠੀਆਂ ਹੋ ਕੇ ਇਕੋ ਸਭਾ ਵਿੱਚ ਵੱਖ -ਵੱਖ ਖੇਤਰਾਂ ਅਤੇ ਹੁਨਰਾਂ ਨਾਲ ਸਬੰਧਤ ਵੱਖ-ਵੱਖ ਗਤੀਵਿਧੀਆਂ ਚਲਾ ਸਕਦੀਆਂ ਹਨ।



**ਇਨ੍ਹਾਂ ਇਸਤਰੀ ਉੱਦਮੀਆਂ ਨੂੰ ਦੋ ਵਿਆਪਕ ਗਰੁੱਪਾਂ ਵਿੱਚ ਵੰਡਿਆ ਜਾ ਸਕਦਾ ਹੈ।**

ਉਂ. ਆਮ ਮੰਡੀਆਂ ਜਾਂ ਸਭਾ ਦੇ ਨੈੱਟਵਰਕ ਰਾਹੀਂ ਵੇਚੀਆਂ ਜਾਣ ਵਾਲੀਆਂ ਵਸਤਾਂ ਜਿਵੇ ਕਿ ਗਰਮ ਮਸਾਲਾ, ਸਾਬਣ, ਆਚਾਰ, ਬਿਸਕੁਟ,ਫੁਲਕਾਰੀ ਅਤੇ ਕਰੋਸੀਏ ਦਾ ਸਮਾਨ ਵਗੈਰਾ ਤਿਆਰ ਕਰਨ ਵਾਲੀਆਂਉਦਮੀ ਔਰਤਾਂ।

ਅ. ਅਜਿਹੀਆਂ ਵਸਤਾਂ ਤਿਆਰ ਕਰਨ ਵਾਲੀਆਂ ਮਹਿਲਾਵਾਂ ਜਿਨ੍ਹਾਂ ਦਾ ਮੰਡੀਕਰਨ ਰਾਜ ਪੱਧਰੀ ਸਿਖਰ ਸੰਸਥਾਵਾਂ ਦੀ ਸਹਾਇਤਾ ਨਾਲ ਹੋਵੇ ਅਤੇ ਜਿਨ੍ਹਾਂ ਨੂੰ ਸਿਖਲਾਈ, ਮਾਲੀ ਸਹਾਇਤਾ, ਸਾਜੋ ਸਮਾਨ ਅਤੇ ਕੱਚੇ ਮਾਲ ਦੀ ਸਪਲਾਈ ਦੀ ਜ਼ਰੂਰਤ ਹੋਵੇ।

**ਫੰਡ :**

* ਇਨ੍ਹਾਂ ਗਤੀਵਿਧੀਆਂ ਲਈ ਲੋੜੀਂਦੀ ਰਾਸ਼ੀ ਪ੍ਰਾਇਮਰੀ ਖੇਤੀਬਾੜੀ ਸਹਿਕਾਰੀ ਸਭਾਵਾਂ ਵੱਲੋਂ ਮੁੱਹਈਆ ਕਰਵਾਈ ਜਾਵੇਗੀ। ਸੈਂਟਰਲ ਕੋਆਪ੍ਰੇਟਿਵ ਬੈਂਕ ਇਨ੍ਹਾਂ ਇਸਤਰੀ ਮੈਂਬਰਾਂ ਲਈ ਵਖਰੇ ਫੰਡ ਰੱਖਣਗੀਆਂ ਅਤੇ ਇਹ ਕਰਜਾ ਬਿਨ੍ਹਾਂ ਅੜਚਨ ਤੋਂ ਮੁਕਤ ਹੋਏਗਾ ਜੋ ਬਿਨ੍ਹਾਂ ਕਿਸੇ ਅਚੱਲ ਜਾਇਦਾਦ ਦੀ ਜਾਮਨੀ ਦੇ ਕੁੱਝ ਸੁਸਾਇਟੀ ਮੈਂਬਰਾਂ ਦੀ ਜਾਤੀ ਜਾਮਨੀ ਉਪਰ 8-10 ਫੀਸਦੀ ਤਰਜੀਹੀ ਵਿਆਜ ਦਰ ਤੇ ਦਿੱਤਾ ਜਾਵੇਗਾ| ਰਜਿਸਟਰਾਰ, ਸਹਿਕਾਰੀ ਸਭਾਵਾਂ, ਪੰਜਾਬ ਸਭਾ ਦੇ ਦਫਤਰ ਵਿੱਚ ਛੋਟੇ ਕਰਜੇ ਲਈ ਇਕ ਸਕੀਮ ਕਾਇਮ ਕਰ ਸਕਦਾ ਹੈ ਜਿਸ ਦਾ ਪੈਸਾ ਕੇਂਦਰੀ ਸਹਿਕਾਰੀ ਬੈਂਕਾਂ (ਸੀ ਸੀ ਬੀਜ) ਵੱਲੋਂ ਦਿੱਤਾ ਜਾਵੇਗਾ। ਕੇਂਦਰੀ ਸਹਿਕਾਰੀ ਬੈਂਕ ਇਨ੍ਹਾਂ ਮਹਿਲਾਵਾਂ ਨੂੰ ਕਰਜਾ ਦੇਣ ਦੀਆਂ ਸ਼ਰਤਾਂ ਨੂੰ ਸੁਖਾਲਾ ਬਣਾਉਣਗੇ ਅਤੇ ਇਸ ਦੀ ਸਹੀ ਪ੍ਰਕਿਰਿਆ ਅਤੇ ਅਦਾਇਗੀ ਯਕੀਨੀ ਬਣਾਉਣ ਵਾਸਤੇ ਇਕ ਸੀਨੀਅਰ ਅਧਿਕਾਰੀ ਨੂੰ ਨਿਯੁਕਤ ਕਰਨਗੇ।
* ਇਨ੍ਹਾਂ ਮਹਿਲਾ ਮੈਂਬਰਾਂ ਨੂੰ ਇਸਤਰੀ ਅਤੇ ਬਾਲ ਵਿਕਾਸ, ਸਮਾਜਿਕ ਸੁਰੱਖਿਆ ਵਿਭਾਗਾਂ ਅਤੇ ਕੇਂਦਰ ਸਰਕਾਰ ਦੀ ਮਹਿਲਾ ਕੋਸ਼ ਵਿਭਾਗ ਵੱਲੋਂ ਦਿੱਤੀ ਜਾਂਦੀ ਸਬਸਿਡੀ ਦੇ ਜਰੀਏ ਸਹਾਇਤਾ ਦੁਆਉਣ ਦੀ ਪੂਰੀ ਕੋਸ਼ਿਸ਼ ਕੀਤੀ ਜਾਵੇਗੀ। ਔਰਤਾਂ ਦਾ ਜੀਵਨ ਪੱਧਰ ਉੱਚਾ ਚੁੱਕਣ ਲਈ ਬਹੁਤ ਸਾਰੀਆਂ ਕੇਂਦਰੀ ਸਕੀਮਾਂ ਸਦਰ ਮੁਕਾਰ ਪੱਧਰ ਤੇ ਸੰਚਾਲਨ ਕਮੇਟੀ ਵੱਖ-ਵੱਖ ਮਹਿਕਮਿਆਂ ਨਾਲ ਤਾਲਮੇਲ ਕਰੇਗੀ ਤਾਂ ਜੋ ਹੇਠਲੇ ਪੱਧਰ ਤੱਕ ਸਬਸਿਡੀ ਪਹੁੰਚਾਈ ਜਾ ਸਕੇ | ਭਾਰਤ ਸਰਕਾਰ ਦੇ ਖਾਦੀ ਅਤੇ ਗਰਾਮ ਉਦਯੋਗ ਕਮਿਸ਼ਨ (KVIC) ਅਤੇ ਪੰਜਾਬ ਸਰਕਾਰ ਦੇ ਖਾਦੀ ਅਤੇ ਗਰਾਮ ਉਦਯੋਗ (KVIB) ਵੱਲ ਵੀ ਇਸਤਰੀ ਮੈਂਬਰ ਨੂੰ ਕੰਮ ਅਤੇ ਸਬਸਿਡੀ ਲਈ ਕਈ ਸਕੀਮਾਂ ਚਲਾਈਆਂ ਜਾ ਰਹੀਆਂ ਹਨ।
* ਹਰੇਕ ਜਿਲ੍ਹੇ 'ਚ ਕੁਝ ਅਜਮਾਇਸ਼ੀ ਪ੍ਰੋਜੈਕਟ ਸ਼ੁਰੂ ਕਰਨ ਦੀ ਲੋੜ ਹੈ ਜੇ ਰਕਮਾਂ ਦੀ ਲੋੜ ਹੋਵੇ ਤਾਂ ਹਰੇਕ ਮੁਨਾਫੇ ਵਾਲੀ ਸਹਿਕਾਰੀ ਸਭਾ ਵੱਲੋਂ ਰੱਖੇ ਜਾਂਦੇ ਸਹਿਕਾਰੀ ਵਿਕਾਸ ਫੰਡ (ਸੀ.ਡੀ.ਐਫ..) ਅਤੇ ਕਾਮਨ ਗੁੱਡ ਫੰਡ ਰਾਹੀਂ ਰਕਮਾਂ ਦਿੱਤੀਆਂ ਜਾ ਸਕਦੀਆਂ ਹਨ। (ਸੀ.ਜੀ.ਐਫ.)
* **ਸਕੀਮ ਤਹਿਤ ਕਰਜ਼ੇ ਦੀ ਸੀਮਾ ਵਧਾਉਣਾ :**

ਮਾਈ ਭਾਗੋ ਇਸਤਰੀ ਸ਼ਕਤੀ ਸਕੀਮ ਤਹਿਤ 25,000/- ਰੁਪਏ ਤੱਕ ਦਾ ਕਰਜ਼ਾ ਬਿਨਾਂ ਕਿਸੇ ਸਕਿਉਰਟੀ ਦੇ ਸਭਾ ਦੀ ਔਰਤ ਮੈਂਬਰਾਂ ਨੂੰ ਦਿੱਤੇ ਜਾਣ ਦਾ ਉਪਬੰਧ ਹੈ।

ਇਸ ਕਰਜ਼ੇ ਦੀ ਸੀਮਾ ਨੂੰ ਵਧਾਉਣ ਲਈ ਸਮੇਂ-ਸਮੇਂ ਤੇ ਇਸਤਰੀ ਮੈਂਬਰਾਂ ਵੱਲੋਂ ਅਤੇ ਸਕੀਮ ਤਹਿਤ ਨਿਯੁਕਤ ਕੀਤੇ ਅਫਸਰ ਇੰਨਚਾਰਜਾਂ ਵੱਲੋਂ ਇਸ ਕਰਜ਼ੇ ਦੀ ਹੱਦ ਨੂੰ ਵਧਾਉਣ ਲਈ ਕਿਹਾ ਜਾ ਰਿਹਾ ਸੀ। ਇਸ ਮਾਮਲੇ ਨੂੰ ਸਕੀਮ ਸਬੰਧੀ ਕੰਮ ਲਈ ਬਣਾਈ ਗਈ ਕਮੇਟੀ ਵੱਲੋਂ ਵਿਚਾਰਨ ਉਪਰੰਤ ਇਸ ਕਰਜ਼ੇ ਦੀ ਸੀਮਾ ਨੂੰ ਹੇਠ ਲਿਖਿਆਂ ਸ਼ਰਤਾਂ ਤੇ ਮੌਜੂਦਾ 25,000/- ਰੁਪਏ ਤੱਕ ਦੀ ਸੀਮਾ ਨੂੰ ਵਧਾ ਕੇ 50,000/- ਰੁਪਏ ਕੀਤਾ ਗਿਆ ਹੈ :

ੳ) ਪਹਿਲੀ ਕਿਸ਼ਤ ਵਿੱਚ 25,000/- ਰੁਪਏ ਤੱਕ ਦਾ ਕਰਜ਼ਾ ਹੀ ਦਿੱਤਾ ਜਾਵੇ

ਅ) ਦੂਸਰੀ ਕਿਸ਼ਤ ਮੁਬਲਿਗ 25,000/- ਰੁਪਏ ਤੱਕ ਉਦੋਂ ਹੀ ਰਲੀਜ਼ ਕੀਤੀ ਜਾਵੇ, ਜਦੋਂ ਪਹਿਲੀ ਕਿਸ਼ਤ ਦੀ ਸਹੀ ਵਰਤੋਂ ਹੋਈ ਹੋਵੇ, ਆਪਣਾ ਕੰਮ ਸ਼ੁਰੂ ਕੀਤਾ ਹੋਵੇ ਅਤੇ ਵਸੂਲੀ ਆ ਰਹੀ ਹੋਵੇ। ਮੀਟਿੰਗ ਦੌਰਾਨ ਇਹ ਵੀ ਫੈਸਲਾ ਲਿਆ ਗਿਆ ਕਿ ਡਿਫਾਲਟਰ ਮੈਂਬਰਾਂ ਨੂੰ ਦੂਜੀ ਕਿਸ਼ਤ ਭਾਵ 25,000/ ਰੁਪਏ ਤੋਂ ਵੱਧ ਕਰਜਾ ਸਕੀਮ ਤਹਿਤ ਨਾ ਦਿੱਤਾ ਜਾਵੇ।

ੲ) ਸਕੀਮ ਤੇ ਦਿੱਤੇ ਜਾਣ ਵਾਲੇ ਕਰਜ਼ੇ ਤੇ ਵਿਆਜ ਦੀ ਦਰ 9% ਹੀ ਹੋਵੇਗੀ।

ਉਪਰੋਕਤ ਅਨੁਸਾਰ ਸਕੀਮ ਤਹਿਤ ਕਰਜ਼ੇ ਦੀ ਹੱਦ ਵਧਾਉਣ ਤੇ ਸਹਿਕਾਰੀ - ਬੈਂਕ ਵੱਲੋਂ ਸਭਾ ਨੂੰ ਅਤੇ ਸਭਾ ਵੱਲੋਂ ਇਸਤਰੀ ਮੈਂਬਰਾਂ ਨੂੰ ਕਰਜ਼ਾ ਦੇਣ ਲਈ ਹੇਠ ਲਿਖਿਆ ਉਪਬੰਧ ਹੋਵੇਗਾ :

Beneficiary- Any women beneficiaries member of the PACS

Purpose: To establish the micro or small business in rural area.

Loan Limit - Rs. 50,000/- through PACS in two instalments.

Loan Limit of: Rs. 25,000/- through PACS

First Instalment.

Loan Limitof: Rs. 25,000/- through PACS, only to those

Second members who are not defaulters and have

Instalment. utilised the first instalment by initiating the work for which loan was availed.

Rate of PACS to members: 9.00%

Interest CCB to PACS : 7.50%

Repayment Maximum 5 Years

Period

Collateral Security One good surety having landed property."

ਉਪਰੋਕਤ ਸਬੰਧੀ ਖੇਤਰੀ ਅਫਸਰਾਂ ਨੂੰ ਪੱਤਰ ਨੇ ਵਰਸਸ(ਜੀ)/ ਮਭਬਸਸ/362 ਮਿਤੀ 26.5.2011 ਅਤੇ ਮੈਨੇਜਿੰਗ ਡਾਇਰੈਕਟਰ, ਪੰਜਾਬ ਰਾਜ ਸਹਿਕਾਰੀ ਬੈਂਕ ਅਤੇ ਮੈਨੇਜਿੰਗ ਡਾਇਰੈਕਟਰ ਪੰਨਕੋਫੈੱਡ, ਪੰਜਾਬ ਨੂੰ ਪਿੱਠ ਅੰਕਿਤ ਕੀਤਾ ਗਿਆ ਹੈ।

ਸਾਲ 2022-23 ਅਤੇ 2023-24 ਦੌਰਾਨ ਪੰਜਾਬ ਰਾਜ ਦੀਆਂ ਵੱਖ-ਵੱਖ ਖੇਤੀਬਾੜੀ ਸਭਾਵਾਂ ਦੇ ਮਾਰਫਤ ਲੜਕੀਆਂ ਨੂੰ ਹੇਠ ਲਿਖੇ ਅਨੁਸਾਰ 25,000/-,50,000/-ਦਾ ਕਰਜਾ 9 % ਕਿੱਤਾ ਮੁੱਖੀ ਕਾਰੋਬਾਰ ਸ਼ੁਰੂ ਕਰਨ ਲਈ ਦਿੱਤਾ ਗਿਆ।

|  |  |  |  |
| --- | --- | --- | --- |
| ਸਾਲ | ਕਰਜੇ ਦੀ ਹੱਦ | ਔਰਤਾਂ ਦੀ ਗਿਣਤੀ | ਕਰਜੇ ਦੀ ਰਕਮ  (in lacs) |
| 2022-23 | 25,000/- | 123 | 25.67 |
| 2023-24 | 25,000/- | 34 | 4.72 |
| 2022-23 | 50,000/- | 01 | 0.50 |
| 2023-24 | 50,000/- | 01 | 0.50 |

**ਸਿਖਲਾਈ**

ਸਭਾ ਪੱਧਰ, ਬਲਾਕ ਪੱਧਰ ਅਤੇ ਜਿਲ੍ਹਾ ਪੱਧਰ ਤੇ ਇਸਤਰੀ ਮੈਂਬਰਾਂ ਦੀ ਸਿਖਲਾਈ ਡਵੀਜ਼ਨ ਪੱਧਰੀ ਕਮੇਟੀ ਵਲੋਂ ਕਰਵਾਈ ਜਾਵੇਗੀ। ਡਵੀਜਨਾ ਦੇ ਜੁਆਇੰਟ (ਸਯੁੰਕਤ) ਰਜਿਸਟਰਾਰ ਜੋ ਇਸ ਕਮੇਟੀ ਦੇ ਚੇਅਰਮੈਨ ਹੋਣਗੇ ਵੱਖ- ਵੱਖ ਤਰ੍ਹਾਂ ਦੀ ਸਿਖਲਾਈ, ਮਾਰਗ ਦਰਸ਼ਨ ਅਤੇ ਜਾਗਰੂਕਤਾ ਲਈ ਬਾਗਬਾਨੀ ਵਿਭਾਗ, ਖਾਦੀ ਤੇ ਗਰਾਮ ਉਦਯੋਗ ਕਮਿਸ਼ਨ ਖਾਦਾਂ ਅਤੇ ਗਰਾਮ ਉਦਯੋਗ ਬੋਰਡ, ਕ੍ਰਿਸ਼ੀ ਵਿਗਿਆਨ ਕੇਂਦਰ, ਨਿਟ ਵੀਅਰ ਕਲੱਬਾਂ, ਖੇਤੀ ਯੂਨੀਵਰਸਿਟੀ ਲੁਧਿਆਣਾ, ਔਰਤ ਭਲਾਈ ਵਿਭਾਗ, ਸਮਾਜਿਕ ਸੁਰੱਖਿਆ ਵਿਭਾਗ ਅਤੇ ਇਲਾਕੇ ਚ ਕੰਮ ਕਰਦੀਆਂ ਵੱਖ-ਵੱਖ ਗੈਰ ਸਰਕਾਰੀ ਜਥੇਬੰਦੀਆਂ ਨਾਲ ਤਾਲਮੇਲ ਪੈਦਾ ਕਰੇਗਾ। ਜੁਆਇੰਟ (ਸੰਯੁਕਤ) ਰਜਿਸਟਰਾਰ, ਸਹਿਕਾਰੀ ਸਭਾਵਾਂ, ਆਪਣੀ ਟੀਮ ਸਮੇਤ, ਇਸਤਰੀ ਗਰੁੱਪਾਂ ਲਈ ਇਲਾਕੇ ਦੇ ਹਾਲਤ ਮੁਤਾਬਿਕ ਸਹਾਇਕ ਢੰਗ ਤਰੀਕਿਆਂ ਦਾ ਪਤਾ ਲਾਉਣਗੇ। ਉਹ ਸਰਕਾਰੀ ਵਿਭਾਗਾਂ ਅਤੇ ਖੇਤੀ ਯੂਨੀਵਰਸਿਟੀ ਦੇ ਕੇਂਦਰਾਂ, ਗੈਰ ਸਰਕਾਰੀ ਜਥੇਬੰਦੀਆਂ ਅਤੇ ਹੋਰ ਏਜੰਸੀਆਂ ਤੋਂ ਮਦਦ ਲੈਣ ਸਬੰਧੀ ਫੈਸਲਾ ਲੈਣ ਬਾਰੇ ਅਜ਼ਾਦ ਹੋਣਗੇ।

ਪੰਜਾਬ ਸਹਿਕਾਰੀ ਸਿਖਲਾਈ ਸੰਸਥਾ (PI.C.T.) ਦੇ ਮੈਨੇਜਿੰਗ ਡਾਇਰੈਕਟਰ, ਸਿਖਲਾਈ ਲਈ ਜੁਆਇੰਟ (ਸੰਯੁਕਤ) ਰਜਿਸਟਰਾਰਾਂ ਅਤੇ ਡਿਪਟੀ ਰਜਿਸਟਰਾਰਾਂ ਨੂੰ ਹਰ ਸਹੂਲਤ ਦੇਣਗੇ। ਸਿਖਲਾਈ ਲਈ ਫੰਡ ਰਜਿਸਟਰਾਰ ਸਹਿਕਾਰੀ ਸਭਾਵਾਂ ਦੀ ਪ੍ਰਵਾਨਗੀ ਨਾਲ ਰੱਖੇ ਜਾਣਗੇ ਅਤੇ ਮੈਨੇਜਿੰਗ ਡਾਇਰੈਕਟਰ, ਪੀ.ਆਈ.ਸੀ.ਟੀ. ਵੱਲੋਂ ਸਹਾਇਕ ਰਜਿਸਟਰਾਰ, ਸਹਿਕਾਰੀ ਸਭਾਵਾਂ, ਨੂੰ ਉਹਨਾਂ ਦੇ ਪ੍ਰਤੀਪੂਰਤੀ ਕੇਸਾਂ ਦੀ ਮੰਗ ਅਨੁਸਾਰ ਡਿਸਬਰਸ ਕੀਤੇ ਜਾਣਗੇ।

* ਇਸ ਸਕੀਮ ਤਹਿਤ ਇਸਤਰੀ ਮੈਂਬਰਾਂ ਨੂੰ ਇਸਤਰੀ ਸੈੱਲ ਦੀ ਟ੍ਰੇਨਿੰਗ ਦੀ ਜਰੂਰਤ ਦੇ ਖਰਚੇ ਲਈ ਪੰਜਾਬ ਇੰਸਟੀਚਿਊਟ ਕੋਆਪ੍ਰੇਟਿਵ ਟ੍ਰੇਨਿੰਗ ਲਈ ਸਾਲ 2023-24 ਲਈ ਮੁਬ.10 ਲੱਖ ਰੁ. ਰੱਖੇ ਗਏ ਹਨ।
* ਸਾਲ 2023-24 ਦੌਰਾਨ ਖੇਤਰ ਤੋ ਪ੍ਰਾਪਤ ਹੋਏ 21 ਸਿਖਲਾਈ ਕੇਸਾਂ ਦੀ ਮੁਬ: 5,13,500/- ਰੁਪਏ ਦੀ ਪ੍ਰਤੀਪੂਰਤੀ ਕੀਤੀ ਗਈ।
* **ਪ੍ਰੇਰਨਾ :**

ਔਰਤ ਮਰਦ ਬਰਾਬਰੀ ਅਤੇ ਔਰਤਾਂ ਨੂੰ ਇਨਸਾਫ ਦੇਣ ਸਬੰਧੀ ਸਿੱਖਿਆ ਪੰਨਕੋਫੈੱਡ ਵਲੋਂ ਦਿੱਤੀ ਜਾਏਗੀ। ਔਰਤਾਂ ਨੂੰ ਬੱਚੀ ਭਰੂਣ ਹੱਤਿਆ, ਦਾਜ ਨਾਲ ਸਬੰਧਤ ਹਿੰਸਾ, ਜਿਸਮਾਨੀ ਛੇੜਖਾਨੀ ਅਤੇ ਵਿਤਕਰੇ ਵਰਗੇ ਮੁੱਦਿਆਂ ਉਪਰ ਜਾਗ੍ਰਿਤ ਕੀਤਾ ਜਾਵੇਗਾ। ਪੰਨਕੋਫੈੱਡ ਦੇ ਸਿਖਿਆ ਅਧਿਆਪਕ ਆਪਣੇ ਤੌਰ ਤੇ ਪਿੰਡ ਪੱਧਰ ਤੇ ਕੈਂਪ ਲਗਾਉਣਗੇ। ਦਿਸ਼ਾ ਦੇਣ ਲਈ ਸਮੇਂ-ਸਮੇਂ ਉਘੀਆਂ ਇਸਤਰੀ ਨੇਤਾਵਾਂ ਅਤੇ ਗੈਰ ਸਰਕਾਰੀ ਸੰਸਥਾਵਾਂ ਦੇ ਪ੍ਰਤੀਨਿਧਾਂ ਨੂੰ ਇਨ੍ਹਾਂ ਕੈਂਪਾਂ ਚ ਬੁਲਾਇਆ ਜਾਵੇਗਾ। ਇਸ ਨਾਲ ਔਰਤਾਂ ਨੂੰ ਪ੍ਰੇਰਨਾ ਮਿਲੇਗੀ।

**ਮੰਡੀਕਰਨ :**

ਸਭਾਵਾਂ ਸੈਲਫ ਹੈਲਪ ਗਰੁੱਪਾਂ ਵੱਲੋਂ ਤਿਆਰ ਕੀਤੇ ਉਤਪਾਦਾਂ ਦਾ ਮੰਡੀਕਰਨ, ਖੇਤੀ ਸਹਿਕਾਰੀ ਸਭਾਵਾਂ ਦੇ ਨੈਟਵਰਕ, ਵਿਰਸਾ ਗਰਾਮ, ਮਾਰਕਫੈੱਡ ਅਤੇ ਮਿਲਕਫੈੱਡ ਦੀਆਂ ਵਿਕਰੀ ਦੁਕਾਨਾਂ/ਸ਼ੋਅ ਰੂਮਾਂ ਤੇ ਪ੍ਰਦਰਸ਼ਨੀਆਂ ਰਾਹੀਂ ਕੀਤਾ ਜਾਵੇਗਾ। ਡਵੀਜ਼ਨ ਪੱਧਰ ਤੇ ਕਮੇਟੀ, ਉਤਪਾਦਾਂ ਨੂੰ ਰਾਜ ਪੱਧਰੀ ਸੰਸਥਾਵਾਂ ਤੱਕ ਅਤੇ ਕੱਚਾ ਮਾਲ ਇਸਤਰੀ ਗਰੁੱਪਾਂ ਤੱਕ ਪਹੁੰਚਾਉਣ ਦਾ ਪੂਰਾ ਖਿਆਲ ਰੱਖੇਗਾ।

ਸਾਲ 01-04-2023 ਤੋਂ 29-02-2024 ਦੌਰਾਨ ਮਾਈ ਭਾਗੋ ਇਸਤਰੀ ਸਸ਼ਕਤੀਕਰਨ ਸਕੀਮ ਤਹਿਤ ਬਣੇ ਸੈਲਫ ਹੈਲਪ ਗਰੁੱਪਾਂ ਵੱਲੋਂ ਵੱਖ-ਵੱਖ ਲਗਾਈਆਂ ਗਈਆਂ ਪ੍ਰਦਰਸ਼ਨੀਆਂ ਦੀ ਕੁੱਲ ਸੇਲ ਮੁਬ**. 3,82,290/-**ਹੋਈ ਹੈ।ਪ੍ਰਦਰਸ਼ਨੀਆਂ ਵਿੱਚ ਸੈਲਫ ਹੈਲਪ ਗਰੁੱਪਾਂ ਦੀ ਮਾਰਕੀਟਿੰਗ ਲੈਵਲ ਤੇ ਇੱਕ ਨਵੀਂ ਪਹਿਚਾਣ ਬਣੀ ਹੈ।

ਸਾਲ 2020 ਦੌਰਾਨ ਕੋਵਿਡ-19 ਕਾਰਨ ਪੂਰੇ ਪੰਜਾਬ ਵਿਚ ਕਰਫਿਊ ਸੀ, ਉਸ ਸਮੇਂ ਦੋਰਾਨ ਪੰਜਾਬ ਰਾਜ ਦੇ ਵੱਖ ਵੱਖ ਜਿਲ੍ਹਿਆਂ ਦੇ ਸੈਲਫ ਹੈਲਪ ਗੁੱਰਪਾਂ ਦੀਆਂ ਔਰਤਾਂ ਵੱਲੋਂ 76818 ਮਾਸਕ ਸਾਰੇ ਪੰਜਾਬ ਦੇ ਵੱਖ-ਵੱਖ ਵਿਭਾਗਾਂ/ਅਦਾਰਿਆਂ ਵਿੱਚ ਸਪਲਾਈ ਕੀਤੇ ਗਏ। ਜਿਨ੍ਹਾਂ ਦੀ ਕੀਮਤ ਮੁਬ.15.20 ਲੱਖ ਰੁ.ਬਣਦੀ ਹੈ।

ਕਮੇਟੀ ਕੇਂਦਰੀ ਸਕੀਮਾਂ ਦਾ ਫਾਇਦਾ ਲੈਣ ਲਈ ਵੱਖ ਵੱਖ ਵਿਭਾਗਾਂ ਜਿਵੇਂ ਫੁਲਕਾਰੀ, ਨਿਫ਼ਡ, ਮੋਹਾਲੀ, ਖਾਦੀ ਤੇ ਗਰਾਮ ਉਦਯੋਗ ਕਮਿਸ਼ਨ ਖਾਦੀ ਤੇ ਗਰਾਮ ਉਦਯੋਗ ਬੋਰਡ ਕ੍ਰਿਸ਼ੀ ਵਿਗਿਆਨ ਕੇਂਦਰ ਨਿਟਵੀਅਰ ਕਲੱਬ ਲੁਧਿਆਣਾ, ਪੰਜਾਬ ਖੇਤੀ ਯੂਨੀਵਰਸਿਟੀ ਔਰਤ ਭਲਾਈ ਵਿਭਾਗ, ਸਮਾਜਿਕ ਸੁਰੱਖਿਆ ਵਿਭਾਗ ਅਤੇ ਭਾਰਤ ਸਰਕਾਰ ਦੇ ਵੱਖ ਵੱਖ ਵਿਭਾਗਾਂ ਨਾਲ ਤਾਲਮੇਲ ਕਰੇਗੀ।

**ਮਾਈ ਭਾਗੋ ਇਸਤਰੀ ਸਸ਼ਕਤੀਕਰਨ ਸਕੀਮ ਤਹਿਤ ਮਿਤੀ 29-02-2024 ਤੱਕ ਪ੍ਰੋਡਕਟਸ ਤਿਆਰ ਕਰਦੇ / ਸੇਵਿੰਗ ਦਾ ਕੰਮ ਕਰ ਰਹੇ ਸੈਲਫ ਹੈਲਪ ਗਰੁੱਪਾਂ ਦਾ ਵੇਰਵਾ-**

|  |  |  |  |
| --- | --- | --- | --- |
| **ਲੜੀ ਨੰ.** | **ਪ੍ਰੋਡਕਟ ਤਿਆਰ ਕਰਦੇ ਗਰੁੱਪ** | **ਜੋ ਸੈਲਫ ਹੈਲਪ ਗਰੁੱਪ ਸੇਵਿੰਗ ਕਰਦੇ ਹਨ** | **ਕੁੱਲ** |
| **1** | **26** | **35** | **61** |

ਇਸ ਦਫਤਰ ਦੇ ਪੱਤਰ ਨੰਬਰ ਰਸਸ/ਐਸ.ਐਚ.ਜੀ.ਸ਼ਾਖਾ/1120 ਮਿਤੀ 27-02-2022 ਰਾਹੀ ਮਾਈ ਭਾਗੋ ਇਸਤਰੀ ਸ਼ਕਤੀ ਸਕੀਮ ਤਹਿਤ ਕਿੱਤਾਮੁੱਖੀ ਸਿਖਲਾਈ ਦੀ ਟ੍ਰੇਨਿੰਗ ਖਰਚੇ ਦੀ ਪ੍ਰਤੀ ਪੂਰਤੀ ਦੇ ਕੇਸਾਂ ਸਬੰਧੀ ਸੋਧ ਅਨੁਸਾਰ ਚੈਕ ਲਿਸਟ ਹੇਠ ਲਿਖੇ ਅਨੁਸਾਰ ਤਿਆਰ ਕੀਤੀਗਈ ਹੈ:-

**ਚੈੱਕ ਲਿਸਟ**

1. ਨੱਥੀ ਨਿਰਧਾਰਿਤ ਪ੍ਰੋਫਾਰਮੇ ਦੇ ਹਰ ਕਾਲਮ ਨੂੰ ਮੁਕੰਮਲ ਰੂਪ ਵਿਚ ਭਰ ਕੇ ਸਬੰਧਤ ਸਕੱਤਰ ਸਭਾ,ਹਲਕਾ ਨਰੀਖਕ,ਏ.ਆਰ. ਅਤੇ ਡੀ.ਆਰ. ਦੇ ਦਸਤਖਤਾਂ ਹੇਠ ਭੇਜਿਆ ਜਾਵੇ।
2. ਸਭਾ ਦਾ ਨਕਲ ਮਤਾ ਹਲਕਾ ਨਰੀਖਕ ਅਤੇ ਸਬੰਧਤ ਸਹਾਇਕ ਰਜਿਸਟਰਾਰ ਪਾਸੋਂ ਸਿਫਾਰਸ ਕਰਵਾਇਆ ਜਾਵੇ।
3. ਕਰਵਾਈ ਗਈ ਟ੍ਰੇਨਿੰਗ ਦੀ ਹਾਜਰੀ ਰਿਪੋਰਟ ਸਬੰਧਤ ਟੀਚਰ,ਸਕੱਤਰ ਸਭਾ,ਹਲਕਾ ਨਰੀਖਕ ਤੋਂ ਤਸਦੀਕ ਕਰਵਾਈ ਜਾਵੇ।
4. ਕਰਵਾਈ ਗਈ ਟ੍ਰੇਨਿੰਗ ਸਬੰਧੀ ਸਬੰਧਤ ਸਹਾਇਕ ਰਜਿਸਟਰਾਰ ਦੀ ਵੈਰੀਫਿਕੇਸ਼ਨ ਸਬੰਧੀ ਸਰਟੀਫਿਕੇਟ ਨੱਥੀ ਕੀਤਾ ਜਾਵੇ।
5. ਕਰਵਾਈ ਗਈ ਟ੍ਰੇਨਿੰਗ ਦੀ ਤਨਖਾਹ ਦੀ ਰਸੀਦ ਤੇ ਸਬੰਧਤ ਅਧਿਆਪਕਾ ਦੇ ਦਸਤਖਤ ਅਤੇ ਉਸਦਾ ਦਾ ਮੋਬਾਇਲ ਨੰਬਰ ਜਰੂਰ ਲਏ ਜਾਣ ਅਤੇ ਇਸ ਦੀ ਤਸਦੀਕ ਸਕੱਤਰ ਸਭਾ ਅਤੇ ਹਲਕਾ ਨਰੀਖਕ ਸ/ਸ ਪਾਸੋਂ ਕਰਵਾਈ ਜਾਵੇ।
6. ਸਲਾਈ ਕਢਾਈ ਅਤੇ ਬਿਊਟੀ ਪਾਰਲਰ ਦੀ ਟ੍ਰੇਨਿੰਗ ਦਾ ਸਮਾਂ 3 ਮਹੀਨੇ ਤੋਂ ਘੱਟ ਅਤੇ 6 ਮਹੀਨੇ ਤੋਂ ਵੱਧ ਨਾ ਹੋਵੇ ਅਤੇ ਸ਼ਾਰਟ ਟਰਮ ਟ੍ਰੇਨਿੰਗ ਦਾ ਸਮਾਂ 5 ਦਿਨਾਂ ਤੋਂ ਘੱਟ ਨਾ ਹੋਵੇ।
7. ਟ੍ਰੇਨਿੰਗ ਵਿਚ ਭਾਗ ਲੈਣ ਵਾਲੀਆਂ ਮਹਿਲਾਵਾਂ/ਸਿਖਿਆਰਥੀਆਂ ਦੀ ਗਿਣਤੀ 20 ਤੋਂ ਘੱਟ ਨਾ ਹੋਵੇ।
8. ਇਸ ਦਫਤਰ ਦੇ ਪੱਤਰ ਨੰ.1111 ਮਿਤੀ 22-07-2022 ਰਾਹੀਂ ਜਾਰੀ ਹਦਾਇਤਾਂ ਅਨੁਸਾਰ ਅਧਿਆਪਕਾਂ ਦੀ ਤਨਖਾਹ ਮਿਤੀ 01-08-2022 ਤੋਂ ਮੁਬ.6000/- ਰੁ.ਪ੍ਰਤੀ ਮਹੀਨਾ ਅਤੇ ਸ਼ਾਰਟ ਟਰਮ ਟ੍ਰੇਨਿੰਗ ਲਈ ਮੁਬ.500/ ਰੁ. ਪ੍ਰਤੀ ਦਿਨ ਦੇ ਹਿਸਾਬ ਨਾਲ ਦਿੱਤੀ ਜਾਵੇ।
9. ਇਸ ਦਫਤਰ ਵੱਲੋਂ ਜਾਰੀ ਪੱਤਰ ਨੰ.85-107 ਮਿਤੀ 01-06-2016 ਰਾਹੀਂ ਜਾਰੀ ਹੋਈਆਂ ਹਦਾਇਤਾਂ ਅਨੁਸਾਰ ਉਕਤ ਕੇਸ ਮੌਜੂਦਾ ਵਿੱਤੀ ਸਾਲ ਪਿਛਲੇ ਇਕ ਵਿੱਤੀ ਸਾਲ ਦੇ ਹੀ ਵਿਚਾਰੇ ਜਾਣਗੇ। ਉਕਤ ਅਨੁਸਾਰ ਕੇਸ ਚੰਗੀ ਤਰ੍ਹਾਂ ਚੈੱਕ ਕਰਕੇ ਹੀ ਇਸ ਦਫਤਰ ਨੂੰ ਭੇਜਿਆ ਜਾਇਆ ਕਰਨ।
10. ਕੇਸ ਦੇ ਨਾਲ ਕਰਵਾਈ ਗਈ ਟ੍ਰੇਨਿੰਗ ਦੀ ਫੋਟੋ ਵੀ ਨੱਥੀ ਕੀਤੀ ਜਾਵੇ।

ਇਸਤਰੀ ਮੈਬਰਾਂ ਵਲੋਂ ਤਿਆਰ ਕੀਤੀ ਗਈ ਸਮੱਗਰੀ ਦੀ ਮਾਰਕੀਟਿੰਗ ਸਬੰਧੀ:-

* ਇਸਤਰੀ ਮੈਬਰਾਂ ਵਲੋਂ ਤਿਆਰ ਕੀਤੇ ਗਏ ਸਮਾਨ ਦੀ ਮਾਰਕੀਟਿੰਗ ਖੇਤਰੀ ਸਟਾਫ ਵਲੋਂ ਪੈਕਸ ਦੁਆਰਾ ਕਰਵਾਈ ਜਾਂਦੀ ਹੈ ਅਤੇ ਇਹਨਾਂ ਪ੍ਰੋਡਕਟਸ਼ ਦੀ ਵਿਕਰੀ "ਮਹਿਲਾ ਗੋਰਵ ਆਊਟਲੈਟ" ਨਾਮ ਤੇ ਕੀਤੀ ਜਾਦੀ ਹੈ। fJ; s'A fJbktk fJ;soh w?ApoK d[nkok pDkJ/ rJ/ ;wkB dh fteoh oki gZXo$d/;a gZXo s/ nk:'fis j'D tkbhnK gqdo;aBhnK ns/ w/fbnK ftu th ehsh iKdh j?.
* ਸੇਵਾ ਕੋਆਪ੍ਰੇਟਿਵ ਫਾਉਡੇਸ਼ਨ ਗੁਜਰਾਤ ਦੀ ਤਰਜ ਤੇ ਸੈਲਫ ਹੈਲਪ ਗਰੁੱਪਾਂ ਨੂੰ ਸਹਿਕਾਰੀ ਸਭਾਵਾਂ ਵਿੱਚ ਕਨਵਰਟ ਕਰਕੇ ਕੋਆਪ੍ਰੇਟਿਵ ਸੁਸਾਇਟੀਆਂ ਵਿੱਚ ਰਜਿਸਟਰਡ ਕਰ ਦਿੱਤੇ ਗਏ ਹਨ, ਜਿਨ੍ਹਾਂ ਦਾ ਵੇਰਵਾ ਹੇਠ ਲਿਖੇ ਅਨੁਸਾਰ ਹੈ-

1. ਜਾਇਕਾ ਵੂਮੈਨ ਫੂਡ ਪ੍ਰੋਸੈਸਿੰਗ ਪ੍ਰੋਡਸ਼ਨ ਐਂਡ ਮਾਰਕੀਟਿੰਗ -ਕਮ - ਉਦਯੋਗਿਕ ਸਹਿਕਾਰੀ ਸਭਾ ਲਿਮ.ਜਗਰਾਓ।
2. ਗੁਰੂ ਅਰਜਨ ਦੇਵ ਮਹਿਲਾ ਪ੍ਰੋਡਕਸ਼ਨ- ਕਮ - ਸੇਲ ਉਦਯੋਗਿਕ ਸਹਿਕਾਰੀ ਸਭਾ ਲਿਮ.

ਭਗਵਾਨਪੁਰਾ ਸਮਰਾਲਾ।

1. ਫਤਿਹ ਹੈਂਡੀਕਰਾਫਟ ਉਦਯੋਗਿਕ ਸਹਿਕਾਰੀ ਸਭਾ ਲਿਮ ਪਟਿਆਲਾ।

. 4. ਮੁਸਕਾਨ ਕਰੋਸਿਟ ਵਰਲਡ ਉਦਯੋਗਿਕ ਸਹਿਕਾਰੀ ਸਭਾ ਲਿਮ ਬਰਨਾਲਾ।